ประกาศคณะกรรมการควบคุมการขนส่งทางบก ประจำจังหวัดนครราชสีมา ฉบับที่ 235 (พ.ศ. 2555) เรื่อง กำหนด (ปรับปรุง) เส้นทางรถโดยสารประจำทาง หมวด 4 จังหวัดนครราชสีมา สายที่ 4197 นครราชสีมา - หมู่บ้านร่มฟ้าคุรุสภา - ด่านขุนทด ให้มีรายละเอียดเส้นทางแยกช่วงนครราชสีมา-ทางแยกบ้านดอน
ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดนครราชสีมา
ฉบับที่ ๒๓๕
(พ.ศ. ๒๕๕๕)
เรื่อง กำหนด
(ปรับปรุง) เส้นทางรถโดยสารประจำทาง
หมวด ๔
จังหวัดนครราชสีมา สายที่ ๔๑๙๗
นครราชสีมา -
หมู่บ้านร่มฟ้าคุรุสภา - ด่านขุนทด
ให้มีรายละเอียดเส้นทางแยกช่วงนครราชสีมา-ทางแยกบ้านดอน[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดนครราชสีมา
ฉบับที่ ๑๓๙ (พ.ศ. ๒๕๓๘) ประกาศ ณ วันที่ ๒๙ ธันวาคม ๒๕๓๘ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๔ จังหวัดนครราชสีมา สายที่ ๔๑๙๗
โคกกรวด-ด่านขุนทด เป็น นครราชสีมา - หมู่บ้านร่มฟ้าคุรุสภา - ด่านขุนทด นั้น

คณะกรรมการควบคุมการขนส่งทางบกประจำจังหวัดนครราชสีมา
ได้พิจารณาเห็นสมควรให้กำหนดปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครราชสีมา
ในการประชุมครั้งที่ ๒/๒๕๕๔ เมื่อวันที่ ๑๖ สิงหาคม ๒๕๕๔
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๒/๒๕๕๕
เมื่อวันที่ ๓ เมษายน ๒๕๕๕ จึงให้กำหนด (ปรับปรุง) เส้นทางรถโดยสารประจำทาง หมวด ๔
จังหวัดนครราชสีมา สายที่ ๔๑๙๗ นครราชสีมา - หมู่บ้านร่มฟ้าคุรุสภา - ด่านขุนทด
ให้มีรายละเอียดเส้นทางแยกช่วงนครราชสีมา - ทางแยกบ้านดอน
โดยให้ใช้รายละเอียดเส้นทางดังต่อไปนี้ คือ

สายที่ ๔๑๙๗ นครราชสีมา - หมู่บ้านร่มฟ้าคุรุสภา - ด่านขุนทด
เริ่มต้นจากสถานีขนส่งผู้โดยสารจังหวัดนครราชสีมา แห่งที่ ๒
ไปตามทางหลวงแผ่นดินหมายเลข ๒ (ถนนมิตรภาพ) ผ่านสามแยกปักธงชัย
ถึงทางแยกเข้าหมู่บ้านร่มฟ้าคุรุสภา แยกขวาไปตามทางหลวงชนบท
ผ่านหมู่บ้านร่มฟ้าคุรุสภา แยกซ้ายไปตามถนนมุขมนตรี แยกซ้ายไปตามทางหลวงชนบท (ถนนยุทธศาสตร์เดิม)
ผ่านบ้านยางน้อย บ้านหนองเป็ดน้ำ บ้านเดื่อ บ้านคลองกระบือ บ้านสระมะโนรา
ถึงบ้านโคกกรวด แยกขวาไปตามทางหลวงแผ่นดินหมายเลข ๒๐๖๘ ผ่านอำเภอขามทะเลสอ
ถึงบ้านหนองสรวงไปตามทางหลวงแผ่นดินหมายเลข ๒๑๔๘ ผ่านบ้านด่านใน บ้านด่านนอก
ทางแยกบ้านสระจระเข้ ไปสุดเส้นทาง ณ สถานที่จอดรถโดยสารประจำทางอำเภอ ด่านขุนทด
ช่วงนครราชสีมา
- ทางแยกบ้านดอน เริ่มต้นจากสถานีขนส่งผู้โดยสารจังหวัดนครราชสีมา
แห่งที่ ๒ ไปตามทางหลวงแผ่นดินหมายเลข ๒ (ถนนมิตรภาพ) ผ่านสามแยกปักธงชัย
ถึงทางแยกซอยสามยอด แยกซ้ายไปตามซอยสามยอด ผ่านหมู่บ้านย่าโม ๘
แยกขวาไปตามถนนองค์การบริหารส่วนตำบลสุรนารี ผ่านโรงเรียนบ้านห้วยยาง
อ่างเก็บน้ำห้วยยาง สำนักงานชลประทานที่ ๘ บ้านหนองบอน
สำนักงานสาธารณสุขจังหวัดนครราชสีมา ไปสุดเส้นทาง ณ
สถานที่จอดรถโดยสารประจำทางบริเวณทางแยกบ้านดอน (ทางแยกบรรจบถนนมิตรภาพ)


ประกาศ
ณ วันที่ ๓ พฤษภาคม พ.ศ. ๒๕๕๕
ชวน ศิรินันท์พร
ผู้ว่าราชการจังหวัดนครราชสีมา
ประธานกรรมการควบคุมการขนส่งทางบก
ประจำจังหวัดนครราชสีมา










ปริยานุช/ผู้จัดทำ
๒๘ สิงหาคม
๒๕๕๕

ชาญ/ผู้ตรวจ
๔ กันยายน ๒๕๕๕

















































[๑] ราชกิจจานุเบกษา
เล่ม ๑๒๙/ตอนที่ ๙๒ ง/หน้า ๑๖๒/๒๓ สิงหาคม ๒๕๕๕